
	Nosaukums
	Kronis SIA

	43603003339

	Norēķinu rekvizīti

1.1. Informācija par pasūtītāju

1.2. Iepirkuma priekšmets
1.2.1. Iepirkuma priekšmets ir būvdarbi: SIA “Kronis” dārzeņu produktu noliktavas būvniecība. 
1.2.2. Iepirkums tiek rīkots saskaņā ar 2017. gada 28. februāra Ministru kabineta noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”.
1.2.3. Iepirkuma priekšmets tiek īstenots Eiropas Lauksaimniecības fonda lauku attīstībai un Kopējās lauksaimniecības politikas stratēģiskā plāna 2023.-2027.gadam pasākuma "Investīcijas materiālajos aktīvos" ietvaros, projekts Nr.26-00-C0LA0402-000014
1.2.4. Pasūtītājs piešķir iepirkuma līguma slēgšanas tiesības saimnieciski visizdevīgākajam, nosacījumiem atbilstošajam piedāvājumam, kuru nosaka pēc zemākās cenas kritērija.
1.2.4.1. Veicot piedāvājumu atbilstības novērtējumu, pasūtītājs pārbauda, vai:
- piedāvājumu ir iesniegusi un parakstījusi persona, kura ir pārstāvības tiesības saskaņā ar Komercreģistra ierakstiem, vai arī uz šādas personas izdotas pilnvaras pamata pilnvarotai personai. Ja piedāvājumu iesniedz pilnvarotā persona, pievieno pilnvaru;
- piedāvājums iesniegts noteiktajā termiņā;
- piedāvājumu iesniedz pretendents kuram ir nepieciešamā pieredze (resursi), prasmes piedāvājuma nodrošināšanā;
- piedāvājuma iesniedzēja finanšu dati apliecina spēju īstenot iepirkuma priekšmetu;
- piedāvājums atbilst visām tehniskās specifikācijas prasībām;
- ir iesniegta prasītā papildus dokumentācija;
- būvdarbu tāmi ir sagatavojis atbilstošs speciālists;
- piedāvātā cena ir atbilstoša tirgus situācijai.
1.2.4.2. Ja piedāvājums konkrētam publiskam būvdarbu līgumam šķiet nepamatoti lēts, pasūtītājs pieprasa skaidrojumu par piedāvāto cenu vai izmaksām.
1.2.4.3. Pasūtītājs noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos  noteikto pienākumu ievērošanu.
1.2.5. Būvdarbi jāveic saskaņā ar būvprojektu un būvatļauju BIS-BV-4.1-2026-2165
1.2.6. Būvdarbu izpildes maksimālais termiņš: ne vēlāk kā 2027. gada  16. augusts no būvlaukuma pieņemšanas akta parakstīšanas dienas. Darbu izpildes termiņā tehnoloģiskais pārtraukums nav pieļaujams. Darbu izpildes grafiks tiek saskaņots pirms līguma slēgšanas un ir Līguma pielikums.  Atzīmes saņemšana par darbu pabeigšanu jeb pieņemšanu ekspluatācijā no atbildīgās Būvvaldes ir jāparedz darbu izpildes termiņā.
1.2.8. Plānotais būvdarbu uzsākšanas laiks: ne vēlāk kā 2026. gada  15.decembris
1.2.9. Būvobjekta nosaukums un adrese: dārzeņu produktu noliktavas būvniecība,  Mežotnes iela 17, Bauska.
1.2.10. Ar iepirkuma dokumentāciju , būvprojektu ,objekta apsekošanu iespējams iepazīties:
· Mežotnes iela 19, Bauska LV-3901
· Darba dienās no plkst. 13:00 līdz 15:30
· Iepriekš vienojoties pa tālruni: +37129238081
· Elektroniski dokumentācija pieejama pēc pieprasījuma e-pastā: kronisfood@apollo.lv
1.3. Piedāvājuma iesniegšana 

1.3.1. [bookmark: _GoBack]Piedāvājumi jāiesniedz līdz 2026.gada 26. oktobris plkst. 17.00, Dārznieku ceļš 8, Bauska LV-3901, pretendentam, vai tā pilnvarotajam pārstāvim iesniedzot personīgi, vai sūtot pa pastu, vai parakstītu ar drošu elektronisko parakstu uz e-pasta adresi: kronisfood@apollo.lv
1.3.2. Ja piedāvājums tiek sūtīts pa pastu, Pretendents ir atbildīgs par to lai Pasūtītājs saņem piedāvājumu iesniegšanas noteiktajā termiņā.
1.4. Piedāvājuma spēkā esamība
1.4.1. Pretendenta iesniegtais piedāvājums, līguma slēgšanas gadījumā, ir spēkā, t.i., saistošs Pretendentam un Pasūtītājam līdz būvdarbu realizācijas beigām.
1.5. Piedāvājuma saturs
1.5.1. Piedāvājums sastāv no  daļām:
a) Pretendenta  kvalifikācijas dokumenti
b) Tehniskā piedāvājums;
c) Finanšu piedāvājums.
2. Prasības Pretendentiem
2.1.  Pretendents
2.1.1. Pretendents var būt jebkura fiziska vai juridiska persona, kā arī šādu piegādātāju/komersantu apvienība jebkurā to kombinācijā, kas piedāvā veikt Pasūtītājam nepieciešamos darbus un ir iesniegusi piedāvājumu, atbilstoši Iepirkuma priekšmeta tehniskās specifikācijas prasībām. 
2.1.2. Pretendents ir likumā noteiktajos gadījumos un likumā noteiktajā kārtībā reģistrēts (ja šāda reģistrācija nepieciešama saskaņā ar spēkā esošajiem normatīvajiem aktiem) piegādātājs vai piegādātāju/komersantu apvienība.
2.1.3. Pretendents nevar būt reģistrēts kādā no Ministru kabineta 2023. gada 27.jūnija noteikumos Nr. 333 “Zemu nodokļu vai beznodokļu valstu un teritoriju saraksts” minētajām valstīm un teritorijām.  Par neatbilstošu tiek uzskatīts pretendents, kura reputācija Eiropas Savienības un NATO dalībvalstīs tiek apšaubīta saistībā ar aizdomām par privātuma pārkāpumiem, cilvēktiesību neievērošanu, publiski nepieejamas informācijas nesankcionētu iegūšanu vai valsts drošības apdraudējumu.
2.1.4. Ja piedāvājumu iesniedz piegādātāju/komersantu apvienība, iesniedzamo dokumentu paketei ir jāpievieno sadarbības līgums, kurā noteikts, ka visi piegādātāju/komersantu apvienības dalībnieki kopā un atsevišķi ir atbildīgi par iepirkuma līgumā noteikto darbu izpildi, un pilnvara, galvenajam dalībniekam pārstāvēt piegādātāju/komersantu apvienību Iepirkumā un dalībnieku vārdā parakstīt piedāvājuma dokumentus. Sadarbības līgumā obligāti ir jābūt fiksētam, kādas juridiskās personas ir apvienojušās piegādātāju/komersantu apvienībā, katra piegādātāju/komersantu apvienība dalībnieka veicamo darbu apjomam, apliecinājumam, ka gadījumā ja piegādātāju/komersantu apvienība tiks noteikta par iepirkuma uzvarētāju, piegādātāju/komersantu apvienība pēc savas izvēles Latvijas Republikas normatīvajos aktos noteiktajā kārtībā reģistrēs pilnsabiedrību vai noslēgs sabiedrības līgumu, abos gadījumos vienojoties, ka vismaz tie apvienības dalībnieki, uz kuru saimnieciskajām un finansiālajām iespējām piegādātāju/komersantu apvienība balstās un kuri būs finansiāli atbildīgi par līguma izpildi, uzņemas solidāro atbildību. 
2.1.5. Pretendents nevar būt pasludināts par maksātnespējīgu, tam nevar būt apturēta vai pārtraukta saimnieciskā darbība vai uzsākta tiesvedība par bankrotu/maksātnespēju. 
2.2. Prasības Pretendenta profesionālo darbību veikšanai
2.2.1. Pretendents ir reģistrēts Latvijas Republikas Ekonomikas ministrijas Būvkomersantu reģistrā. Prasības attiecas gan uz Pretendentiem, gan uz tā piesaistītajiem apakšuzņēmējiem, kuru veicamo būvdarbu vai pakalpojumu vērtība ir 20 vai vairāk % no kopējās iepirkuma līguma vērtības.
2.3. Prasības attiecībā uz Pretendenta saimniecisko un finansiālo darbību
2.3.1. Pretendenta neto apgrozījums katrā no pēdējiem 3 (trīs) noslēgtajiem finanšu pārskata gadiem nav mazāks par Iepirkumā piedāvāto summu.
2.3.2. Ja piedāvājumu iesniedz piegādātāju/komersantu apvienība, tās finanšu apgrozījums ir visu piegādātāju/komersantu apvienības dalībnieku kopējais finanšu apgrozījums.
2.4. Prasības attiecībā uz Pretendenta tehniskajām un profesionālajām spējām
2.4.1. Būvdarbu izpildē Pretendents apņemas iesaistīt atbildīgo būvdarbu vadītāju ar spēkā esošu būvprakses sertifikātu ēku būvdarbu vadīšanas jomā, un kuram pēdējo 3 (trīs) gadu laikā līdz piedāvājuma iesniegšanai (būvdarbi pabeigti un nodoti ekspluatācijā) ir pieredze ne mazāk kā  viena līdzvērtīga rakstura un apjoma projektu realizācijā.
3. Iesniedzamie dokumenti

3.1. Pretendenta pieteikums
Pretendenta pieteikums dalībai iepirkumā (1. pielikums “Pieteikums par piedalīšanos iepirkumā “ Dārzeņu produktu noliktavas būvniecība”). Pieteikumu paraksta persona vai personas, kas ir pilnvarotas to darīt Pretendenta vārdā – paraksttiesīga persona. Gadījumā, ja piedāvājumu paraksta persona uz pilnvaras pamata, piedāvājumam jāpievieno attiecīgās pilnvaras oriģināls. Katras personas parakstam jābūt atšifrētam (jānorāda pilns vārds, uzvārds un amats)
 
3.2. Pretendenta parakstīts apliecinājums par neatkarīgi izstrādātu piedāvājumu (7. pielikums “Apliecinājums par neatkarīgi izstrādātu piedāvājumu”).

3.3. Pretendenta kvalifikācijas dokumenti

3.3.1. Pretendenta parakstīts apliecinājums (2. pielikums “Apliecinājums”, par to ka pretendents nav pasludināts par maksātnespējīgu. Attiecīgs apliecinājums jāiesniedz arī apakšuzņēmējiem, to piesaistes gadījumā, kā arī jāsagatavo 8. pielikums “Apakšuzņēmēju saraksts”).

3.3.2. Iepirkuma priekšmeta izpildē iesaistīto speciālistu (t.sk. darba aizsardzības koordinators), saraksts un to pieredzes apraksts   (3. pielikums “Iesaistīto speciālistu saraksts un pieredze”). 

3.3.3. Pretendenta speciālistu kvalifikāciju apliecinošo dokumentu (sertifikātu, apliecību) kopijas.

3.3.4. Pretendenta aizpildīts un parakstīts līdzvērtīga rakstura un apjoma projektu realizācijas saraksts (4. pielikums “Pretendenta veikto ēku būvniecības sarakts”)
3.3.5. Piedāvājuma nodrošinājums

3.3.5.1. Pretendentam ir jāveic bankas pārskaitījums “Piedāvājuma nodrošinājums iepirkumam “Dārzeņu produktu noliktavas būvniecība”, EUR 3 000.00 (trīs tūkstoši euro un 00 centi) apmērā pasūtītāja kontā: LV63UNLA0029000466128 .  

3.3.5.2.  Pretendents iesniedz parakstītu piedāvājuma nodrošinājumu kopā ar piedāvājumu.

3.3.5.3. Pretendents piedāvājuma nodrošinājumu ir tiesīgs iesniegt kā bankas garantiju vai apdrošināšanas polisi. Gadījumā, ja piedāvājuma nodrošinājums tiks iesniegts apdrošināšanas polises veidā, apdrošināšanas prēmijai jābūt samaksātai uz piedāvājuma iesniegšanas brīdi, ko pierāda samaksu apliecinošs dokuments, kas jāiesniedz kopā ar apdrošināšanas polisi. 

3.3.5.4. Piedāvājuma nodrošinājumam ir jābūt spēkā ne vēlāk kā no piedāvājumu iesniegšanas termiņa beigām līdz īsākajam no šādiem termiņiem: 
· 30 (trīsdesmit) dienas no nolikumā noteiktās piedāvājumu atvēršanas dienas, vai līdz iepirkuma līguma noslēgšanai;
· attiecībā uz pretendentu, kura piedāvājums izraudzīts saskaņā ar piedāvājuma izvēles kritēriju, piedāvājuma nodrošinājums ir spēkā līdz brīdim, kad pretendents iesniedz līguma izpildes nodrošinājumu;
3.3.5.5. Piedāvājuma nodrošinājumu Pasūtītājs atgriezīs pēc jebkura no augstāk minēto apstākļu iestāšanās, šādā kārtībā:
· Pretendentam, ar kuru Pasūtītājs ir noslēdzis iepirkuma līgumu – kad Pretendents būs iesniedzis līguma saistību izpildes nodrošinājumu;
· pārējiem pretendentiem – ne ilgāk kā pēc piedāvājuma nodrošinājuma spēkā esamības termiņa beigām vai pēc līguma noslēgšanas ar pretendentu, kuram piešķirtas līguma slēgšanas tiesības, atkarībā no tā, kurš no gadījumiem iestājas pirmais.

3.3.6. Kredītiestādes vai apdrošināšanas sabiedrības apliecinājumi, ka pretendenta uzvaras gadījumā 7 darba dienu laikā, no Līguma parakstīšanas dienas, tiks noslēgti līgumi un/vai apdrošināšanas polises par: 

a) CAR -Būvuzņēmēja visu risku apdrošināšanu 
b) CTA -Būvuzņēmēja civiltiesiskās atbildības apdrošināšanu 
c) Izpildītāja, būvspeciālistu un būvdarbu veicēju obligāto civiltiesisko apdrošināšanu;
d) Līguma izpildes nodrošinājumu 5% (pieci procenti) apmērā no piedāvājuma cenas;
e) Trīs gadu garantijas laika saistību izpildes nodrošinājumu 5% (pieci procenti) apmērā no piedāvājuma cenas.
3.3.6.1. Apdrošināšanas polisēm/Bankas garantijām jābūt spēkā visā būvdarbu veikšanas periodā līdz objekta nodošanai ekspluatācijā. Ja Būvdarbu izpildes termiņš pārsniegs polises/garantijā norādīto termiņu, Pretendentam būs jāveic termiņa pagarināšanas darbības, uz laika periodu, kas nodrošinās šajā punktā noteiktā nosacījuma, par garantijas termiņu, izpildi  un iesniegs Pasūtītājam dokumentu, kas apliecina polises/garantijas termiņa pagarināšanu ne vēlāk, kā 10 (desmit) darba dienas pirms sākotnējā polises/garantijas termiņa beigām.	

3.3.6.2. Līguma izpildes nodrošinājums

3.3.6.2.1. Pretendents, ar kuru Pasūtītājs ir noslēdzis iepirkuma līgumu, iesniedz līguma izpildes nodrošinājums, kurā kā labuma guvējs ir norādīts Pasūtītājs un iekļauti nosacījumi: 
a) nodrošinājums no Būvuzņēmēja puses ir neatsaucams, 
b) nodrošinājuma devējs apņemas samaksāt Pasūtītāja pieprasīto summu nodrošinājuma summas robežās bezstrīdus kārtībā pēc Pasūtītāja pirmā pieprasījuma. 

3.3.6.2.2. Bankas garantijai/Apdrošināšanas polisei būs jābūt spēkā arī gadījumā, ja Pretendentam būs pasludināta maksātnespēja vai Pretendents būs likvidēts. Līguma izpildes nodrošinājuma oriģināls tiks atgriezts (pēc rakstiska pieprasījuma) pēc noslēgtā Līguma pilnīgas izpildes. 

3.3.6.2.2.1. Līguma izpildes nodrošinājuma devējs zaudējumu rašanās vai līgumsoda aprēķināšanas gadījumā izmaksā Pasūtītājam Līguma izpildes nodrošinājuma summu, lai atlīdzinātu pretendenta saistību neizpildes rezultātā Pasūtītājam nodarītos zaudējumus un/vai līgumsodu.

3.3.6.2.3. Ja garantijas perioda laikā ir atklāti būvniecības (būvdarbu, izmantoto materiālu, , mehānismu, sistēmu, konstrukciju, tehnoloģisko iekārtu u.c.) defekti vai trūkumi, būvuzņēmējam tie jānovērš par saviem līdzekļiem Pasūtītāja noteiktajos termiņos.

3.3.6.3.  Garantijas laika saistību izpildes nodrošinājums.

3.3.6.3.1. Izpildīto būvdarbu minimālais garantijas termiņš, kurā būvuzņēmējs par saviem  līdzekļiem novērš būvdarbu defektus, kas atklājušies pēc Būves pieņemšanas ekspluatācijā, – ne mazāks kā 3 (trīs) gadi jeb 36 (trīsdesmit seši) mēneši, skaitot no Akta  par būves pieņemšanu ekspluatācijā parakstīšanas dienas. 
3.3.7. Ekonomikas ministrijas Būvkomersantu reģistra izdota reģistrācijas apliecība (kopija), kas apliecina Pretendenta tiesības veikt Iepirkumā noteiktos darbus.

3.3.8. Pretendenta vadītāja vai pilnvarotas personas (pievienojams pilnvaras oriģināls) parakstīta izziņa, kas apliecina ka, Pretendenta neto apgrozījums ēku būvniecībā, katrā no pēdējiem 3 (trīs) noslēgtajiem finanšu pārskata gadiem nav mazāks par Iepirkumā piedāvāto summu. Gadījumā, ja finanšu pārskati nav publiski (Lursoft datu bāze) pieejami, jāpievieno izraksti no pēdējiem 3 (trīs) noslēgtajiem finanšu gada pārskatiem

3.4. Tehniskais piedāvājums

3.4.1. Tehniskais piedāvājums (5.pielikums ”Tehniskais piedāvājums”) jāizstrādā atbilstoši likumdošanai, ņemot vērā, ka Pretendentam veicot būvdarbus, jānodrošina būvējamās ēkas un tās pieguļošās teritorijas netraucētu saimniecisko darbību. Būvniecības ieceres risinājums paredz jaunu ēku - noliktavu.  

3.4.2. Tehniskajā piedāvājumā iekļauj informāciju par piedāvātajiem darbu apjomiem un to organizēšanu:
a) organizatoriskās struktūras apraksts, norādot līguma izpildei nepieciešamo aptuveno tehnikas un  personāla skaitu;
b) darbu izpildes grafika un darbu izpildes termiņš.
3.4.3. Pretendentam būvdarbi jāizpilda ar saviem materiāliem, nepieciešamās kvalifikācijas darbiniekiem un tehniskajiem līdzekļiem (ierīcēm, iekārtām, mehānismiem, instrumentiem utt.), nepieciešamības gadījumā piesaistot apakšuzņēmējus.
3.4.4.  Darbu un materiālu apjomi jāskata saistībā ar Būvprojekta dokumentāciju. Pretendents ir atbildīgs par kļūdām piedāvājumā, kas radušās, nepareizi saprotot vai interpretējot Būvprojektā noteiktās prasības. Visi apjomi, kuri doti Būvprojektā, pretendentam ir jāpārbauda, un pēc piedāvājuma iesniegšanas pretendents nevar atsaukties uz nepilnīgu Būvprojektu.
3.4.5. Būvuzņēmējam jāizvērtē un jāiekļauj visi materiāli un metodes, kas tehnoloģiski nepieciešami kvalitatīvai darba izpildei un attiecīgā būves elementa vai inženiertehniskā pieslēguma drošai ekspluatācijai, atbilstoši saistošo normatīvu prasībām. Piedāvātajā līgumcenā iekļaujami arī izdevumi izpilddokumentācijas sagatavošanai un uzmērījumu veikšanai.
3.4.6. Ir pieļaujama materiālu aizstāšana ar analogiem, ievērojot šādas prasības:
a) Jāiesniedz tehniskā dokumentācija par piedāvāto analogo materiālu;
b) Jāsaskaņo  ar Pasūtītāju.

3.5. Finanšu piedāvājums

3.5.1. Finanšu piedāvājumā (6. pielikums “Finanšu piedāvājums”) jānorāda kopējā cena EUR bez PVN, par kādu šajā Iepirkumā noteiktajā termiņā tiks veikti darbi, atbilstoši tehniskajam piedāvājumam, atsevišķi norādot līguma summu ar PVN. 

3.5.2. Finanšu piedāvājumā jāiekļauj tāmes formas aizpildītas vadoties no Būvprojekta apjomiem un sadaļām atbilstoši MK noteikumiem Nr.239 ”Noteikumi par Latvijas būvnormatīvu LBN 501-17”Būvizmaksu noteikšanas kārtība”. Piedāvājumi, kuros nebūs ietverti visi Būvprojekta apjomi tiks noraidīti kā neatbilstoši.

3.5.3. Piedāvājumā iekļauto tāmju dokumentācijai jābūt Excel formātā. Tāmēm jābūt iesniegtām formātā, kas saderīgs ar MS Excel lietojumprogrammu. Tāmēs jābūt ietvertām aprēķina formulām (ar izmantotu „ROUND” funkciju ar precizitāti 2 (divas) zīmes aiz komata, saglabājot visas formulas un funkcijas, kas izmantotas aprēķinos).

3.6. Apakšuzņēmēju piesaiste

3.6.1. Apakšuzņēmēju piesaistes gadījumā iesniedzami:
a) Piesaistīto apakšuzņēmēju saraksts (8. pielikums “Apakšuzņēmēju saraksts”).
b) Apliecinājums, par to ka pretendents nav pasludināts par maksātnespējīgu. 2. pielikums “Apliecinājums”.)

4. Iepirkuma Līgums

4.1. Līguma slēgšana 
Pasūtītājs slēdz iepirkuma līgumu ar izraudzīto Pretendentu pamatojoties uz Pretendenta piedāvājumu. Iepirkuma līgums tiek slēgts, ņemot vērā iepirkuma priekšmeta tehniskajā specifikācijā un piedāvājumā norādītos tehniskos, finanšu, darbu izpildes,  un citus nosacījumus.
4.2. Līguma izpildes nosacījumi
4.2.1. Būvdarbi drīkst tikt uzsākti tikai pēc tam, kad ir izpildīti visi būvatļaujā noteiktie nosacījumi.
4.2.2. Pirms izbūves darbu uzsākšanas būvdarbu veicējam jāizstrādā būvdarbu veikšanas projekts, atbilstoši likumdošanai.
4.2.3. Būvdarbu veikšanas projektā tiek ietverts izvērsts būvdarbu kalendārais grafiks, ar darbu izpildes ilgumu.
4.2.4. Pasūtītājam ir tiesības veikt būvdarbu kvalitātes kontroli visā būvniecības procesa laikā.








1. pielikums
Iepirkuma priekšmeta, SIA Kronis “Dārzeņu produktu noliktavas būvniecība” tehniskā specifikācija 

PIETEIKUMS
par piedalīšanos iepirkumā
“Dārzeņu produktu noliktavas būvniecība”
1. Pretendents ___________________________________________________________,
                                                                  (nosaukums)
vienotais reģistrācijas Nr. ________________, _______________________________, personā
                                                                           (vadītāja vai pilnvarotās personas vārds un uzvārds)
1.1.  Ja pretendents ir piegādātāju apvienība:
personas, kuras veido piegādātāju apvienību (nosaukums, Reģ. Nr. juridiskā adrese): 

___________________________________________________________________________

1.2.  katras personas atbildības līmenis__________________________________________

ar šo pieteikuma iesniegšanu:
1. Piesakās piedalīties iepirkumā SIA Kronis “Dārzeņu produktu noliktavas būvniecība”  (turpmāk – iepirkums).
2. Piedāvā veikt iepirkuma priekšmeta izpildi atbilstoši iesniegtajam būvdarbu izpildes laika grafikam, iepirkuma tehniskajā specifikācijā un tā pielikumos paredzētajam.
3. Apņemas ievērot iepirkuma prasības, piekrītam veikt visus noteiktos darbus atbilstoši visām iepirkuma tehniskajā specifikācijā izvirzītajām prasībām, kā arī atbilstoši Latvijas Republikā spēkā esošo normatīvo aktu prasībām.
4. Apliecina, ka ir nepieciešamais profesionālais un tehniskais nodrošinājums (pieredze, finanšu resursi, iekārtas, personāls un cita fiziska infrastruktūra, kas nepieciešama iepirkuma priekšmeta izpildei).
5. Piekrīt iepirkuma tehniskās specifikācijas nosacījumiem, un apņemas slēgt iepirkuma līgumu un izpildīt visus iepirkuma līguma nosacījumus, ja pasūtītājs izvēlēsies šo piedāvājumu.
6. Apliecina, ka visas sniegtās ziņas ir patiesas, tai skaitā precīza norādītā kontaktinformācija.
7. Kontaktinformācija:
Kontaktpersona: ____________________________________________________
Juridiskā adrese: _____________________________________________________________
Tālrunis Nr. : ________________________________________________________________
E-pasts: ____________________________________________________________________

_______________________________      ___________          __________________
(vadītāja vai pilnvarotās personas amats)   (paraksts)         (paraksta atšifrējums)  (datums)

                                                                                                   

2. pielikums
Iepirkuma priekšmeta, SIA Kronis “Dārzeņu produktu noliktavas būvniecība” tehniskā specifikācija 



Apliecinājums 
Ar šo, apliecinu, ka  ____________________________________________________
                                                           (uzņēmuma nosaukums, reģ. Nr)

_____________________________________________________________________

nav pasludināts par maksātnespējīgu, tā saimnieciskā darbības nav apturēta vai pārtraukta, nav uzsākta tiesvedība par bankrotu/maksātnespēju.






________________________________      ___________          __________________
(vadītāja vai pilnvarotās personas amats)        (paraksts)             (paraksta atšifrējums)


_____________________________________________________
                                          (datums)                                                              






3. pielikums
Iepirkuma priekšmeta, SIA Kronis “Dārzeņu produktu noliktavas būvniecība” tehniskā specifikācija 
Iesaistāmo speciālistu saraksts un pieredze (pēdējie trīs gadi)
	Nr.
	Vārds, uzvārds
	Sertifikāta Nr.
	Speciālista pieredze (būvprojekta nosaukums, veiktie darbi, datums, kad objekts nodots)
	Darbu pasūtītāja kontaktpersona un tālrunis
	Piezīmes

	1.
	
	
	
	
	

	2.
	
	
	
	
	

	3.
	
	
	
	
	

	4.
	
	
	
	
	



__________________________________              _______________________                                        ________________________________
  (vadītāja vai pilnvarotās personas amats)                           (paraksts)                                                                         (paraksta atšifrējums)



_____________________________________________________
                                          (datums)                                                                                                                     




4. pielikums
Iepirkuma priekšmeta, SIA Kronis “Dārzeņu produktu noliktavas būvniecība” tehniskā specifikācija 

Pretendenta veikto būvniecības objektu sarakts (pēdējo trīs gadu laikā)
	Nr.
	Būvdarbu nosaukums un īss raksturojums, norādot raksturojošos lielumus
	Būvdarbu izmaksas  EUR bez PVN
	Pasūtītājs (nosaukums, reģistrācijas numurs, kontaktpersona)
	Būvdarbu uzsākšanas un pabeigšanas gads un mēnesis 

	1.
	
	
	
	

	2.
	
	
	
	

	3.
	
	
	
	






__________________________________              _______________________                                        ________________________________
  (vadītāja vai pilnvarotās personas amats)                           (paraksts)                                                                         (paraksta atšifrējums)



_____________________________________________________
                                          (datums)                                                                                                                     






5. pielikums
Iepirkuma priekšmeta, SIA Kronis “Dārzeņu produktu noliktavas būvniecība” tehniskā specifikācija 

Tehniskais piedāvājums
1)  Būvdarbu organizēšana:
- jānorāda darbu veikšanai piedāvāto izpildāmo darbu apjomu uzskaitījums un apraksts;
- jānorāda organizatoriskās struktūras apraksts un līguma izpildei nepieciešamo aptuveno tehnikas un personāla skaitu;

2) Būvdarbu izpildes grafiks un darbu izpildes termiņš: jānorāda grafiks un darbu izpildes termiņš atbilstoši darbu posmiem.
Pretendents apliecina: 
· ka ir iepazinies ar iepirkuma dokumentāciju, būvprojektu un objekta tehnisko stāvokli. 
· Piedāvājumā ir iekļauti visi būvdarbi, apjomi, nepieciešamie materiāli, un papildu darbi, kas nav minēti būvprojektā, bet bez kuriem nebūtu iespējama darbu tehnoloģiski pareiza un normatīvajiem aktiem atbilstoša izpilde.


________________________________      ___________          __________________
(vadītāja vai pilnvarotās personas amats)        (paraksts)             (paraksta atšifrējums)


_____________________________________________________
                                          (datums)                                                                








6. pielikums
Iepirkuma priekšmeta, SIA Kronis “Dārzeņu produktu noliktavas būvniecība” tehniskā specifikācija 
Finanšu piedāvājums
	Pretendenta nosaukums:
	

	Reģistrācijas Nr.:
	

	Juridiskā adrese:
	

	Kontaktpersona:
	

	Vārds, uzvārds
	

	Tālrunis
	

	e-pasta adrese
	


Saskaņā ar iepirkuma priekšmeta tehnisko specifikāciju, es, apakšā parakstījies, apliecinu, ka [Pretendenta nosaukums] piekrīt iepirkuma noteikumiem un garantē iepirkuma priekšmeta tehniskās specifikācijas izpildi. Iepirkuma tehniskās specifikācijas noteikumi ir skaidri un saprotami.
	Pozīcijas nosaukums
	Summa EUR bez PVN

	1) Būvobjekts: ““Dārzeņu produktu noliktavas būvniecība”
	

	2) Finanšu rezerve neparedzētiem darbiem 2% no pirmajā pozīcijā aprēķinātās summas
	

	Kopējā piedāvājuma summa:
	


Piedāvājums veikt SIA Kronis “Dārzeņu produktu noliktavas būvniecība” īstenošanu par  EUR bez PVN (summa vārdiem) ___________________________, PVN ________%, PVN summa: _________________,  Kopā: EUR ar PVN (summa vārdiem) ____________________________________________________________.
Piedāvājums ir spēkā līdz _________________________.

________________________________      ___________          __________________
(vadītāja vai pilnvarotās personas amats)        (paraksts)             (paraksta atšifrējums)


_____________________________________________________
                                          (datums)                                                               

7. pielikums
Iepirkuma priekšmeta, SIA Kronis “Dārzeņu produktu noliktavas būvniecība” tehniskā specifikācija 

Apliecinājums par neatkarīgi izstrādātu piedāvājumu
Ar šo, sniedzot izsmeļošu un patiesu informāciju, _____________________________
                                                                                 (Pretendenta nosaukums, reģ. Nr)
_____________________________________________________________________
                                               (Pretendenta nosaukums, reģ. Nr.)
(turpmāk – Pretendents) attiecībā uz konkrēto iepirkuma procedūru apliecina, ka:
1. Pretendents ir iepazinies un piekrīt šī apliecinājuma saturam.
2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.
3. Pretendenta iepirkuma piedāvājumu ir parakstījusi/šas pretendenta pilnvarotā/ās persona/s.
4. Pretendents informē, ka ir iesniedzis piedāvājumu neatkarīgi no konkurentiem1 un bez konsultācijām, līgumiem vai vienošanām. Pretendentam ne ar vienu konkurentu nav bijusi saziņa attiecībā uz:
4.1. cenām;
4.2. cenas aprēķināšanas metodēm, faktoriem (apstākļiem) vai formulām;
4.3. nodomu vai lēmumu piedalīties vai nepiedalīties iepirkumā (iesniegt vai  neiesniegt piedāvājumu); vai
4.4. tādu piedāvājuma iesniegšanu, kas neatbilst iepirkuma prasībām;
4.5. kvalitāti, apjomu, tehnisko specifikāciju, izpildes, piegādes vai citiem nosacījumiem, kas  risināmi neatkarīgi no konkurentiem, tiem produktiem vai pakalpojumiem, uz ko  attiecas šis iepirkums.
5. Pretendents nav apzināti, tieši vai netieši atklājis un neatklās piedāvājuma noteikumusnevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.
6. Pretendents apzinās, ka Konkurences likumā noteikta atbildība par aizliegtām  vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma un pretendentam var tikt piemērota izslēgšana no dalības iepirkuma procedūrā.


________________________________      ___________          __________________
(vadītāja vai pilnvarotās personas amats)        (paraksts)             (paraksta atšifrējums)

_____________________________________________________
                                          (datums)                                                                
 
1 Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura: 1) iesniedz piedāvājumu šim iepirkumam; 2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.

8. pielikums
Iepirkuma priekšmeta, SIA Kronis “Dārzeņu produktu noliktavas būvniecība” tehniskā specifikācija 


Apakšuzņēmēju sarakts
	Nr.
	Apakšuzņēmēja nosaukums, reģ.nr.
	Būvkomersanta nr.
	Veicamie darbi
	Atbildīgie darbu speciālisti (vārds, uzvārds, sertifikāta nr.)
	Piezīmes

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	







________________________________      ___________          __________________
(vadītāja vai pilnvarotās personas amats)        (paraksts)             (paraksta atšifrējums)


_____________________________________________________
                                          (datums)                                                                








